strabo.geographica 1.2.34
περὶ δὲ τῶν Ἐρεμβῶν πολλὰ μὲν εἴρηται , πιθανώτατοι δʼ εἰσὶν οἱ νομίζοντες τοὺς Ἄραβας λέγεσθαι . Ζήνων δʼ ὁ ἡμέτερος καὶ γράφει οὕτως Αἰθίοπάς θʼ ἱκόμην καὶ Σιδονίους Ἄραβάς τε . τὴν μὲν οὖν γραφὴν οὐκ ἀνάγκη κινεῖν παλαιὰν οὖσαν · αἰτιᾶσθαι δὲ βέλτιον τὴν τοῦ ὀνόματος μετάπτωσιν πολλὴν καὶ ἐπιπολαίαν οὖσαν ἐν πᾶσι τοῖς ἔθνεσιν . ἀμέλει δὲ καὶ ποιοῦσί τινες παραγραμματίζοντες . ἄριστα δʼ ἂν δόξειεν εἰπεῖν ὁ Ποσειδώνιος κἀνταῦθα ἀπὸ τῆς τῶν ἐθνῶν συγγενείας καὶ κοινότητος ἐτυμολογῶν . τὸ γὰρ τῶν Ἀρμενίων ἔθνος καὶ τὸ τῶν Σύρων καὶ Ἀράβων πολλὴν ὁμοφυλίαν ἐμφαίνει κατά τε τὴν διάλεκτον καὶ τοὺς βίους καὶ τοὺς τῶν σωμάτων χαρακτῆρας , καὶ μάλιστα καθὸ πλησιόχωροί εἰσι . δηλοῖ δʼ ἡ Μεσοποταμία ἐκ τῶν τριῶν συνεστῶσα τούτων ἐθνῶν · μάλιστα γὰρ ἐν τούτοις ἡ ὁμοιότης διαφαίνεται . εἰ δέ τις παρὰ τὰ κλίματα γίνεται διαφορὰ τοῖς προσβόρροις ἐπὶ πλέον πρὸς τοὺς μεσημβρινοὺς καὶ τούτοις πρὸς μέσους τοὺς ὅρους , ἀλλʼ ἐπικρατεῖ γε τὸ κοινόν . καὶ οἱ Ἀσσύριοι δὲ καὶ οἱ Ἀριανοὶ παραπλησίως πως ἔχουσι καὶ πρὸς τούτους καὶ πρὸς ἀλλήλους . εἰκάζει γε δὴ καὶ τὰς τῶν ἐθνῶν τούτων κατονομασίας ἐμφερεῖς ἀλλήλαις εἶναι . τοὺς γὰρ ὑφʼ ἡμῶν Σύρους καλουμένους ὑπʼ αὐτῶν τῶν Σύρων Ἀραμμαίους καλεῖσθαι · τούτῳ δʼ ἐοικέναι τοὺς Ἀρμενίους καὶ τοὺς Ἄραβας καὶ Ἐρεμβούς , τάχα τῶν πάλαι Ἑλλήνων οὕτω καλούντων τοὺς Ἄραβας , ἅμα καὶ τοῦ ἐτύμου συνεργοῦντος πρὸς τοῦτο . ἀπὸ γὰρ τοῦ εἰς τὴν ἔραν ἐμβαίνειν τοὺς Ἐρεμβοὺς ἐτυμολογοῦσιν οὕτως οἱ πολλοί , οὓς μεταλαβόντες οἱ ὕστερον ἐπὶ τὸ σαφέστερον Τρωγλοδύτας ἐκάλεσαν · οὗτοι δέ εἰσιν Ἀράβων οἱ ἐπὶ θάτερον μέρος τοῦ Ἀραβίου κόλπου κεκλιμένοι , τὸ πρὸς Αἰγύπτῳ καὶ Αἰθιοπίᾳ . τούτων δʼ εἰκὸς μεμνῆσθαι τὸν ποιητὴν καὶ πρὸς τούτους ἀφῖχθαι λέγειν τὸν Μενέλαον , καθʼ ὃν τρόπον εἴρηται καὶ πρὸς τοὺς Αἰθίοπας · τῇ γὰρ Θηβαΐδι καὶ οὗτοι πλησιάζουσιν · ὁμοίως οὐκ ἐργασίας οὐδὲ χρηματισμοῦ χάριν τούτων ὀνομαζομένων ( οὐ πολὺ γὰρ ἦν τοῦτο ) , ἀλλὰ τοῦ μήκους τῆς ἀποδημίας καὶ τοῦ ἐνδόξου · ἔνδοξον γὰρ τοσοῦτον ἐκτοπίσαι . τοιοῦτον δὲ καὶ τὸ πολλῶν ἀνθρώπων ἴδεν ἄστεα καὶ νόον ἔγνω , καὶ τὸ ἦ γὰρ πολλὰ παθὼν καὶ πόλλʼ ἐπαληθεὶς ἠγαγόμην . Ἡσίοδος δʼ ἐν Καταλόγῳ φησί καὶ κούρην Ἀράβοιο , τὸν Ἑρμάων ἀκάκητα γείνατο καὶ Θρονίη , κούρη Βήλοιο ἄνακτος . οὕτω δὲ καὶ Στησίχορος λέγει . εἰκάζειν οὖν ἐστιν ὅτι ἀπὸ τούτου καὶ ἡ χώρα Ἀραβία ἤδη τότε ὠνομάζετο , κατὰ δὲ τοὺς ἥρωας τυχὸν ἴσως οὔπω .
Lemmas: περί δέ ὁ Ἐρεμβοί πολύς μέν λέγω , πιθανός δέ εἰμί ὁ νομίζω ὁ Ἄραψ λέγω . Ζήνων δέ ὁ ἡμέτερος καί γράφω οὕτως Αἰθίοψ τε ἱκνέομαι καί Σιδόνιος Ἄραψ τε . ὁ μέν οὖν γραφή οὐ ἀνάγκη κινέω παλαιός εἰμί · αἰτιάομαι δέ ἀγαθός ὁ ὁ ὄνομα μετάπτωσις πολύς καί ἐπιπόλαιος εἰμί ἐν πᾶς ὁ ἔθνος . ἀμέλει δέ καί ποιέω τις παραγραμματίζω . ἀγαθός δέ ἄν δοκέω λέγω ὁ Ποσειδώνιος ἐνταῦθα ἀπό ὁ ὁ ἔθνος συγγένεια καί κοινότης ἐτυμολογέω . ὁ γάρ ὁ Ἀρμένιος ἔθνος καί ὁ ὁ Σύρος καί Ἄραψ πολύς ὁμοφυλία ἐμφαίνω κατά τε ὁ διάλεκτος καί ὁ βίος καί ὁ ὁ σῶμα χαρακτήρ , καί μάλα καθό πλησιόχωρος εἰμί . δηλόω δέ ὁ Μεσοποταμία ἐκ ὁ τρεῖς συνίστημι οὗτος ἔθνος · μάλα γάρ ἐν οὗτος ὁ ὁμοιότης διαφαίνω . εἰ δέ τις παρά ὁ κλίμα γίγνομαι διαφορά ὁ πρόσβορρος ἐπί πολύς πρός ὁ μεσημβρινός καί οὗτος πρός μέσος ὁ ὅρος , ἀλλά ἐπικρατέω γε ὁ κοινός . καί ὁ Ἀσσύριος δέ καί ὁ Ἀριανός παραπλήσιος πως ἔχω καί πρός οὗτος καί πρός ἀλλήλων . εἰκάζω γε δή καί ὁ ὁ ἔθνος οὗτος κατονομασία ἐμφερής ἀλλήλων εἰμί . ὁ γάρ ὑπό ἐγώ Σύρος καλέω ὑπό αὐτός ὁ Σύρος Ἀραμμαῖος καλέω · οὗτος δέ ἔοικα ὁ Ἀρμένιος καί ὁ Ἄραψ καί Ἐρεμβοί , τάχα ὁ πάλαι Ἕλλην οὕτως καλέω ὁ Ἄραψ , ἅμα καί ὁ ἔτυμος συνεργέω πρός οὗτος . ἀπό γάρ ὁ εἰς ὁ ἔρα ἐμβαίνω ὁ Ἐρεμβοί ἐτυμολογέω οὕτως ὁ πολύς , ὅς μεταλαμβάνω ὁ ὕστερον ἐπί ὁ σαφής Τρωγλοδύτης καλέω · οὗτος δέ εἰμί Ἄραψ ὁ ἐπί ἕτερος μέρος ὁ Ἀράβιος κόλπος κλίνω , ὁ πρός Αἴγυπτος καί Αἰθιοπία . οὗτος δέ ἔοικα μιμνῄσκω ὁ ποιητής καί πρός οὗτος ἀφικνέομαι λέγω ὁ Μενέλαος , κατά ὅς τρόπος λέγω καί πρός ὁ Αἰθίοψ · ὁ γάρ Θηβαίς καί οὗτος πλησιάζω · ὅμοιος οὐ ἐργασία οὐδέ χρηματισμός χάριν οὗτος ὀνομάζω ( οὐ πολύς γάρ εἰμί οὗτος ) , ἀλλά ὁ μῆκος ὁ ἀποδημία καί ὁ ἔνδοξος · ἔνδοξος γάρ τοσοῦτος ἐκτοπίζω . τοιοῦτος δέ καί ὁ πολύς ἄνθρωπος ὁράω ἄστυ καί νόος γιγνώσκω , καί ὁ ἦ γάρ πολύς πάσχω καί πολύς ἐπαλάομαι ἄγω . Ἡσίοδος δέ ἐν Κατάλογος φημί καί κόρη Ἄραψ , ὁ Ἑρμάων ἀκάκητα γίγνομαι καί Θρονία , κόρη Βῆλος ἄναξ . οὕτως δέ καί Στησίχορος λέγω . εἰκάζω οὖν εἰμί ὅτι ἀπό οὗτος καί ὁ χώρα Ἀραβία ἤδη τότε ὀνομάζω , κατά δέ ὁ ἥρως τυγχάνω ἴσως οὔπω .